Umbul Besuki ꧌ꦲꦸꦩ꧀ꦧꦸꦭ꧀ꦧꦼꦱꦸꦏꦶ꧍ minangka papan wisata sing ana ing Dèsa Kiringan, Kecamatan Polanharja, Kabupaten Klathèn, Provinsi Jawa Tengah. Wisata iki awujud tuk banyu sing dibendung kaya déné kolam kanggo slulum kanthi sesawangan sing isih katon asri yaiku wit-witan, sawah, kali, lan gunung. Umbul Besuki nduwèni 3 kolam, 2 kolam kanggo bocah, 1 kolam kanggo diwasa sing jeroné udakara 1,5 meter. Uga ana kolam mligi kanggo terapi iwak, pendhapa, pakiwan, langar utawa mushola, warung, papan kanggo outbond, uga ana panggon kanggo camping. Ing Umbul Besuki para wisatawan bisa ngrasakaké kungkum ing langsung saka sumber banyu sing isih banget alami lan ora adoh saka Kutha Klaten, udakara 18,5 kilometer liwat Dalan Klathèn-Ngupit.

Tiket Umbul Besuki 
Umbul Besuki bukak saben dina udakara jam 08.00-15.00 WIB 

 Rp7.000 saben wong 
 Rp2.000 kanggo parkir motor
 Rp5.000 kanggo parkir mobil

Papan Wisata Umbul ing Klathèn 

 Umbul Buta
 Umbul Cakra
 Umbul Jalatundha
 Umbul Kroman
 Umbul Ponggok
 Umbul Mantèn
 Umbul Pluneng Tirtamulyani

Pratelan 

 Umbul Besuki. jadesta.kemenparekraf.go.id. Diakses pada 20 September 2023.
 Umbul Besuki. narasidesa.com. Diakses pada 20 September 2023.
 Umbul Besuki Polanharjo. klatenkab.go.id. Diakses pada 20 September 2023.

Papan wisata ing Jawa Tengah
WikiPlesir